lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en en nl lv lv lv lv lv lv lv lv lv lv lv lv lv lv lv en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
“Heihēra” draugu lokā nosvinējusi 10.jubileju – Alojas administrācija
Alojas pilsētas un pagasta pārvalde
Alojas novada dome10.11.201524.11.2015 Kultūra, Vilzēnu tautas nams
Ar skanīgu koncertu sestdien Vilzēnu tautas namā 10 gadu jubileju atzīmēja vokālais ansamblis “Heihēra”. Sanākušos priecēja gan pašas jubilāres, gan viņu viesi, kuri bija ieradušies kuplā skaitā.
Svinības dziedātājas sāka ar to pašu dziesmu, ar kuru uzstājās pirmoreiz, 2005.gada novembrī to izpildot Vilzēnu tautas nama skatītāju zāles atklāšanas pasākumā pēc ēkas renovācijas – latviešu tautas dziesmu ar Daces Robules mūziku “Dzied māsiņa, pievilkdama”.
Par pavadītajiem 10 gadiem kavēties atmiņās palīdzēja vakara vadītāja Anda Bondare, un “Heihēras” dziedātājas Dace Šķepaste un Aira Lapkovska. Viņas pateicās kādreizējai kultūras komitejas vadītājai Veltai Sigajevai par to, ka viņa savulaik uzklausīja abu vēlmi veidot ansambli un palīdzēja šo ieceri īstenot, meklējot finansējumu un vadītāju. Tāpat paldies par atbalstu ansambļa darbībā tika teikts pašvaldībai – Alojas novada domes priekšsēdētājam Valdim Bārdam, Izglītības, kultūras un sporta (IKS) komitejas vadītājai Ingai Mauriņai – Kaļvai un IKS nodaļas vadītājai Dacei Lācei. Par nelielu piemiņu šie cilvēki saņēma īstus heihēru stādus.
Jubilāres sirsnīgi sveica ansambļa vadītāju Dainu Mūrnieci, kura kolektīvu vada piecus gadus. – Viņa atrada mūsos jaunu skanējumu. Kad Daina uzsāka darbu ar mums, viņa bija apņēmības pilna strādāt un ierosināja Vilzēnos ieveidot arī bērnu vokālo ansambli. Šo ideju atbalstīja gan paši bērni, gan viņu vecāki, tāpēc tapa “Pienenīte”. Ja šajā mājā ir divi ansambļi un abiem viena vadītāja, jādzied kopā, – sprieda gaviļnieces un ar mazajiem dziedātājiem izpildīja priecīgo Raimonda Paula un Guntara Rača dziesmu “Lidojums ar gaisa balonu”. Pēc tam viņas sveica arī viena otru, pateicoties par atbalstu un skubināšanu vienmēr sanākt kopā mēģinājumos. Paldies tika teikts gan tām dalībniecēm, kuras “Heihērā” dzied kopš pirmās dienas, gan tām, kuras sastāvu veido šodien, kā arī kādreizējiem dalībniekiem. D.Mūrniece atzina, ka ar šo kolektīvu viņai ir patiess prieks strādāt un teica mīļu paldies par kopā būšanu.
Dziedot, jubilārēm izveidojies draugu pulks. Gatavojot repertuāru skatēm, ansamblim radusies veiksmīga sadarbība ar Anitu Viziņu-Nīlsenu un īstenota ideja veidot dziesmu pavadījumu ar koklēm, tāpēc arī svētku reizē dziedātājas uzstājās kopā ar Limbažu kultūras nama Tautas mūzikas ansambli „Kokle”. Ciemos bija ieradušies arī citi ilggadēji draugi no kaimiņu novada – Pociema kultūras nama sieviešu vokālais ansamblis “Relako”, Limbažu novada senioru vīru vokālais ansamblis “Sirmie Ozoli” un Limbažu kultūras nama sieviešu vokālais ansamblis “Reiz bija”. Protams, sveicēju vidū arī vietējie – Staiceles kultūras nama vokālais ansamblis “Vēlreiz”, kura vadītāja Līga Siliņa ir kādreizējā “Heihēras” dalībniece, Puikules tautas nama vokālais ansamblis “Sonus”, Vilzēnu tautas nama amatierteātris “Man patīk”, deju grupa “Anemones” un seniores no deju kopas “Liepas”.
Laba vēlējumus teica arī pašvaldības pārstāvji. – Ir daudz dzirdēts, ka dziesma ir tas, kas mūs vieno, tas, kas cilvēkus dara labākus. Mīļie klātesošie, varu jūs apsveikt, jo zinātnieki secinājuši, ka, ja cilvēks vismaz vienu reizi nedēļā pāris stundas intensīvi dzied, tas savu mūžu pagarina par aptuveni 10 minūtēm. Galvenais, ka tiek radīts prieks un laimes hormoni. Tad nu novēlu mums visiem dziedāt ne tikai 2 stundas nedēļā! Mēs esam ļoti priecīgi, ka mūsu novadā ir tik skanīgs kolektīvs, tāpēc parēķinot secinām, ka “Heihēras” 100 gadu jubileju mums nebūs problēmu sagaidīt. Paldies jums liels par paveikto!, – ar humoru klātesošos un gaviļnieces pašvaldības vārdā uzrunāja IKS nodaļas vadītāja D.Lāce. Mīļi sveica arī Braslavas pagasta pārvaldes vadītājs Arvīds Ozols, dziedātājām dāvinot jaunas nošu mapītes.
Noslēgumā D.Šķepaste “Heihēras” vārdā pateicās visiem sanākušajiem par labiem vārdiem un kopā būšanu, piebilstot, ka dziedāšana nudien padara laimīgāku, un prieks redzēt, ka tovakar zālē atradies tik daudz laimīgu cilvēku.
Vakara vadītāja Anda Bondare
“Heihēra” kopā ar Alojas kultūras nama koklētāju ansambli “Māriņa”
“Heihēras” dziedātājas Dace Šķepaste (no kreisās) un Aira Lapkovska
Ansambļa “Heihēra” vadītāja Daina Mūrniece
“Heihēra” dzied kopā ar Vilzēnu tautas nama bērnu vokālo ansambli “Pienenīte”
“Heihēra” dzied kopā ar Vilzēnu tautas nama bērnu vokālo ansambli “Pienenīte”
“Heihēra” izpilda dziesmu “Vienīgā”, pārtopot par Trīnītēm – sirdspuķītēm
“Heihēra” izpilda dziesmu “Vienīgā”, pārtopot par Trīnītēm – sirdspuķītēm
“Heihēras” esošie un bijušie dalībnieki vienojas kopīgā dziesmā
Sveic Limbažu novada senioru vīru vokālais ansamblis “Sirmie Ozoli”
Jubilāres sveic Staiceles kultūras nama vokālais ansamblis “Vēlreiz” un vadītāja Līga Siliņa (pirmā no labās)
Sveicēji no Puikules tautas nama vokālā ansambļa “Sonus”
Sveic Limbažu kultūras nama Tautas mūzikas ansamblis „Kokle”
Sveic Limbažu kultūras nama Tautas mūzikas ansamblis „Kokle”
Alojas novada domes pārstāvji – Dace Lāce (no kreisās), Valdis Bārda un Inga Mauriņa – Kaļva
← NVO projektu konkursa 2.kārtā atbalstītas visas iesniegtās idejas
Alojas novada sporta skolas SMP-1 futbola komandas sasniegumi 2015. gada futbola sezonā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.